ไทยเปิดตัวชุดประจำชาติ ผีตาโขนสำหรับใช้ในการประกวดมิสยูนิเวิร์ส ประจำปี 2019 ที่สหรัฐอเมริกา
ไทยเปิดตัวชุดประจำชาติ ผีตาโขนสำหรับใช้ในการประกวดมิสยูนิเวิร์ส ประจำปี 2019 ที่สหรัฐอเมริกานายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า สำนักงานศิลปวัฒนธรรมร่วมสมัย ร่วมกับกองประกวดมิสยูนิเวิร์ส ประจำปี 2019 เปิดตัวชุดประจำชาติไทย “ผีตาโขน” ให้แก่ นางสาวปวีณสุดา ดรูอิ้น หรือน้องฟ้าใส มิสยูนิเวิร์สไทยแลนด์ สำหรับสวมใส่บนเวทีการประกวดที่จัดขึ้น ณ เมืองแอตแลนตา รัฐจอร์เจีย สหรัฐอเมริกา แสดงออกถึงประเพณีวัฒนธรรม สื่อถึงผ้าไทยและพหุวัฒนธรรมซึ่งเป็นสิ่งดีงาม พร้อมขอให้คนไทยร่วมส่งกำลังใจในการคว้ามงกุฎมิสยูนิเวิร์ส 2019 และรางวัลชุดประจำชาติมาครอง  นายสมชาย ชีวสุทธานนท์ ผู้บริหาร บริษัท ทีพีเอ็น 2018 จำกัด ซึ่งได้รับลิขสิทธิ์การจัดการประกวดมิสยูนิเวิร์ส กล่าวว่า กองประกวดได้เลือกผลงานการออกแบบจากเอกลักษณ์ท้องถิ่น ประเพณีผีตาโขน” ของอำเภอด่านซ้าย จังหวัดเลย ให้สร้างการจดจำบนเวทีนางงามจักรวาล โดยพัฒนามาจากชุด "ผีตาโขน ผลงานนายอลงกรณ์ กองอิน ที่ได้รับรางวัลชนะเลิศจากการแข่งขันประกวดชุดประจำชาติในโครงการ ความเป็นไทยร่วมสมัย ชุดมีความงดงามร่วมสมัย หนัก 10 กิโลกรัม ปักลวดลายผ้าพื้นเมืองทางภาคตะวันออกเฉียงเหนืออย่างตระการตา พร้อมกับเครื่องประดับศีรษะ ใช้สื่อผสมวัสดุนานาชนิด